Επτανησιακή+Τέχνη

===Στις 18/1/2012 επισκεφθήκαμε την Δημοτική Πινακοθήκη. **Δείτε αρχικά μια εικονική περιήγηση του χώρου της Πινακοθήκης** **και θα ανεβάσουμε δικό μας σχετικό υλικό...με την [|έκθεση]που φιλοξενεί.**=== Γνωρίζουμε ότι το **πρώτο** κτίριο θεάτρου στη νεότερη ιστορία του νησιού το **Θέατρο San Giacomo** δημιουργήθηκε το **1720.** Το αρχιτεκτονικό κομψοτέχνημα αναγεννησιακού ρυθμού, που σήμερα στεγάζει το γραφείο του Δημάρχου Κερκυραίων και ορισμένες άλλες υπηρεσίες του Δήμου, χτίστηκε τον 17ο αιώνα. Τότε η τάξη των ευγενών αποφάσισε την ίδρυση ενός Εντευκτηρίου /Στοάς (Loggia) όπου θα μπορούσαν να συγκεντρώνονται τα μέλη της και να ανταλλάσσουν απόψεις, να συζητούν και συγχρόνως να ψυχαγωγούνται, κατά το πρότυπο της μητρόπολης και άλλων Ιταλικών πόλεων της Αναγέννησης. Ήδη όμως η Κέρκυρα συγκεντρώνει το αυξημένο ενδιαφέρον της Βενετίας. Ο Γενικός Προβλεπτής της Ανατολής Andrea Corner παίρνει την πρωτοβουλία το 1720 και μετατρέπει τη Στοά σε θέατρο προς τέρψη των αξιωματικών του στόλου, αναθέτοντας τη διαχείριση του κτιρίου στις στρατιωτικές αρχές. Το θέατρο ονομάστηκε **'Nobile Teatro di San Giacomo'** εξαιτίας της Μητρόπολης των Καθολικών (Duomo) που ήταν δίπλα και ήταν αφιερωμένη στη μνήμη του Αγίου Ιακώβου. Τα πρώτα χρόνια φιλοξενούσε μόνο δράματα και κωμωδίες. Από το 1733 στο θέατρο άρχισαν να ανεβαίνουν **όπερες**, είδος που ταίριαξε απόλυτα με τη ψυχοσύνθεση των Κερκυραίων. Περισσότερες από 200 όπερες παίχτηκαν στην Κέρκυρα είτε την ίδια χρονιά της σύνθεσής τους, είτε λίγα χρόνια μετά την πρώτη τους εκτέλεση σε Ευρωπαϊκά θέατρα, καθιστώντας την Κέρκυρα ως την κατεξοχήν πόλη του ελληνικού χώρου με την πυκνότερη λειτουργία θεάτρου όπερας και το San Giacomo ένα από τα πιο σημαντικά θέατρα της Ευρώπης. Το **1902** εγκαινιάστηκε το νέο **Λυρικό**  **Θ** **έατρο της Κέρκυρας** με χωρητικότητα 1000 θέσεων και άψογη **ακουστική**, ένα **από τα αρτιότερα θέατρα της Ευρώπης**. Δυστυχώς το Δημοτικό Θέατρο **καταστράφηκε** από τους Γερμανικούς βομβαρδισμούς του **1943**.

= **Πολιτισμός** = ====Ελάχιστοι ίσως γνωρίζουν ότι στην Κέρκυρα, επί Γαλλικής κατοχής, το 1811, ιδρύθηκε η πρώτη ελληνική ** Σχολή Καλών Τεχνών, ** μια Σχολή σημαντική και επάξια των αντίστοιχων ευρωπαϊκών. Τη Σχολή ίδρυσε ο σημαντικός Κερκυραίος ζωγράφος Παύλος Προσαλέντης.==== ====Ενταγμένη μέσα στη Σχολή Καλών Τεχνών ήταν και η Σχολή Πολιτικής Αρχιτεκτονικής, Καθηγητής της οποίας διορίστηκε ο Γεράσιμος Πιτσαμάνος (1782- 1825) με σημαντικές σπουδές σε Παρίσι και Ρώμη. Αργότερα, το 1817, δημιουργήθηκε από τον Αντώνιο Βίλλα, ανεξάρτητη Σχολή Αρχιτεκτονικής, που όμως δεν λειτούργησε. Στη Σχολή Καλών Τεχνών της Κέρκυρας φοίτησαν οι πρώτοι Έλληνες διπλωματούχοι αρχιτέκτονες οι οποίοι δούλεψαν τόσο στα Επτάνησα, όσο και σε άλλες πόλεις, για το σχεδιασμό και την ανασυγκρότηση του νεοσύστατου ελληνικού κράτους.====

====Μία από τις πρώτες Ακαδημίες που ιδρύθηκαν στην Κέρκυρα ήταν η Ακαδημία των Εξησφαλισμένων το 1656. Ακολούθησε η Ακαδημία των Γονίμων και η Ακαδημία των Περιπλανωμένων, οι οποίες ανέδειξαν σημαντικές προσωπικότητες των τεχνών και των γραμμάτων. Μέσα στη δεύτερη γαλλική κατοχή, στο πνεύμα της γαλλικής επανάστασης λειτούργησαν τα πρώτα δημόσια σχολεία. Σημαντικός σταθμός στην πνευματική ανάπτυξη του νησιού ήταν η ίδρυση της περίφημης **Ιονίου Ακαδημίας**, που λειτούργησε για πρώτη φορά το 1824 και ήταν το πρώτο ανώτατο εκπαιδευτικό ίδρυμα στον ελλαδικό χώρο. Για ένα διάστημα δίδαξε στις σχολές της και ο ποιητής Αντρέας Κάλβος.====

====Ο πολιτισμός των Ιονίων έχει επηρεασθεί έντονα από την δύση και τους διαδοχικούς κατακτητές. 'Έντονη είναι η βενετσιάνικη επίδραση στα μνημεία, στα φρούρια και στα κάστρα, με κυριότερο το φρουριακό συγκρότημα της Κέρκυρας, καθώς και η αγγλική αρχιτεκτονική στα κτίρια, ιδίως της Κερκύρας που δεν καταστράφηκε από σεισμούς όπως στα άλλα νησιά του Ιονίου. Στην Κέρκυρα βρίσκεται η **Αναγνωστική Εταιρεία,** το αρχαίο ιερό πνευματικό κέντρο στην Ελλάδα, ενώ μοναδικούς θησαυρούς κρύβουν τα Ιστορικά Αρχεία όλων των νησιών. Επίσης, υπάρχουν ακόμη δύο οργανωμένες πινακοθήκες, η Δημοτική στα Ανάκτορα στην πόλη και το παράρτημα της Εθνικής Πινακοθήκης στο **Καστέλλο Μπιμπέλι** στην Κάτω Κορακιάνα.==== ====Από τα Ιόνια Νησιά προέρχονται σημαντικές προσωπικότητες της τέχνης και της πολιτικής όπως ο **__Ιωάννης Καποδίστριας,__** πρώτος Κυβερνήτης της ελεύθερης Ελλάδας, υπουργός Εξωτερικών του Τσάρου της Ρωσίας, ο εθνικός ποιητής **__Διονύσιος Σολωμός__**, ο ποιητής Ανδρέας Κάλβος, ο συνθέτης **__Μάντζαρο__ς**, ο Σαμαράς, ο Καρρέρ, ο Ξύνδας και πολλοί άλλοι που συνεχίζουν να εκφράζουν την επτανησιακή κουλτούρα και να την κάνουν διάσημη σε όλο τον κόσμο.====

**Μέρος Α**
media type="youtube" key="o39ZgyyqBhM" height="439" width="783"

Μέρος Β
media type="youtube" key="skvjHhyFAno" height="439" width="783"

**ΖΩΓΡΑΦΙΚΗ - ΧΑΡΑΚΤΙΚΗ ΣΤΗΝ ΚΕΡΚΥΡΑ ** Μια σειρά από μεγάλα ονόματα ζωγράφων, που έζησαν και δημιούργησαν στα Επτάνησα, θεμελίωσαν την επτανησιακή σχολή. Μια σχολή που ξεφεύγει από τον παραδοσιακό τρόπο αντίληψης της εκκλησιαστικής ζωγραφικής και δημιουργεί, για πρώτη φορά στον ελληνικό χώρο μια τέχνη επηρεασμένη από την Αναγέννηση και το μπαρόκ. Μέσα, λοιπόν, από το πνεύμα της παράδοσης και της επαφής τους με την Ιταλία θα ξεπηδήσουν οι Κερκυραίοι καλλιτέχνες. Ήδη από το 18ο αιώνα έχουμε τους πρώτους Νεοέλληνες **γλύπτες**, Δημήτριο Τριβώλη-Πιέρη και Παύλο **Προσαλέντη**. Ο 19ος αιώνας βρίσκει τους Κερκυραίους καλλιτέχνες να σπουδάζουν σε όλα τα ευρωπαϊκά πρωτοποριακά κέντρα. Έχουμε μεγάλη άνθηση της τέχνης με σπουδαίους δημιουργούς που συνέβαλαν στην εξέλιξη της νεοελληνικής ζωγραφικής. Ενδεικτικά αναφέρουμε: από τη μεγάλη καλλιτεχνική οικογένεια των Προσαλέντηδων το Σπύρο, τον Αιμίλιο και τον Παύλο το νεότερο, τον Παχή, τον Μποκατσιάμπη, το **Γιαλλινά**, το Σκαρβέλη, το Σαμαρτζή, τον Τσιριγώτη, τον **Κογιεβίνα** και το Ζαβιτσιάνο. Πορτρέτα, συνθέσεις, αγιογραφίες, τοπία, είναι η κύρια πληγή έμπνευσης των καλλιτεχνών, που τώρα εκτός από τα παραδοσιακά υλικά και τεχνικές χρησιμοποιούν την υδατογραφία και τη χαρακτική. Τα χαρακτικά του **Ζαβιτσιάνου** και του Κογιεβίνα εντάσσονται στην πρωτοπορία της ελληνικής χαρακτικής με άξιο συνεχιστή έναν από τους σημαντικότερους χαράκτες του 20ου αιώνα, το Ν. **Βεντούρα**.

** Ο **** Edward **** Lear **** & τα Ιόνια Νησιά **  media type="youtube" key="x9MybJEknHs" height="377" width="672" Σε λίγες μέρες στο Μουσείο Ασιατικής Τέχνης Κέρκυρας θα φιλοξενηθεί μια νέα έκθεση με θέμα: «**Ο** **EdwardLear και τα Ιόνια νησιά**» που το κοινό θα μπορεί να επισκεφθεί από τις 25 Μαΐου μέχρι τις 31 Αυγούστου του 2012. Την επιμέλεια της έκθεσης έχει αναλάβει η Δέσποινα Ζερνιώτη, Διευθύντρια του Μουσείου Ασιατικής Τέχνης Κέρκυρας. Τα τοπία που φιλοτέχνησε ο βικτωριανός καλλιτέχνης, εικονογράφος και ποιητής **Edward Lear ( 1812–1888) **κατά την περιήγησή του το 19ο αιώνα στα Ιόνια Νησιά προσκαλούν το ελληνικό και ξένο κοινό να τα ανακαλύψει εκ νέου. Σχέδια, χαρακτικά, ακουαρέλες και ελαιογραφίες που αποτυπώνουν στιγμιότυπα από τα ταξίδια του ζωγράφου στο Ιόνιο αποτελούν τον πυρήνα της περιοδικής έκθεσης που, με αφορμή την επέτειο των 200 χρόνων από τη γέννησή του, θα παρουσιαστεί στο Μουσείο Ασιατικής Τέχνης, στα **Ανάκτορα των Αρχαγγέλου Μιχαήλ και Αγίου Γεωργίου** στην Κέρκυρα.
 * = [[image:oitopoimas4/P01.jpg width="400" height="270"]]

Ιστοσελίδα: www.edwardlear.gr || Στα αόριστα μελαγχολικά και συνάμα ειδυλλιακά τοπία από τα Ιόνια Νησιά, ο Lear αποδίδει με τον υγρό χρωστήρα του το πράσινο στις αποχρώσεις του κυπαρισσιού και της ελιάς, και το μπλε της γαλήνιας θάλασσας του Ιονίου. Τα έργα του διακρίνονται για τη ρομαντική οπτική τους και την περιγραφικότητα που ενθουσίαζε τους συμπατριώτες του καλλιτέχνη, συμπεριλαμβανομένης και της βασίλισσας, και για λίγο μαθήτριάς του, Βικτωρίας. Παρά την εύθραυστη υγεία του και την ταλανισμένη ψυχοσύνθεσή του ταξίδεψε κάτω από δύσκολες συνθήκες στην Ελλάδα του 19ου αιώνα φιλοτεχνώντας προσχέδια, που προορίζονταν να αποτελέσουν τη βάση για ακουαρέλες ή ελαιογραφίες κατά παραγγελία. Η έκθεση πραγματοποιείται χάρη στην ευγενική χορηγία των ιδρυμάτων Α.Γ. Λεβέντη, Μποδοσάκη και Ιωάννου Φ. Κωστoπούλου. Διάρκεια έκθεσης: **26 Μαΐου – 31 Αυγούστου 2012** || media type="youtube" key="qnhh0HThJkY" height="438" width="781"